नक्सलियों की सूचना पर पुलिस ने की एलआरपी
गिद्दी। गिद्दीपुलिस एसएसबी के जवानों के साथ मिलकर मंगलवार को थाना क्षेत्र के उग्रवाद प्रभावित क्षेत्र मिश्राइनमोढ़ा, रिकवा, कुर्रा, खपिया, कुलआटाड़ में एलआरपी किया। इस संबंध में गिद्दी थाना प्रभारी राजीव कुमार सिंह ने बताया कि गुप्त सूचना मिली थी कि थाना क्षेत्र के उग्रवाद प्रभावित क्षेत्रों में नक्सली गतिविधि देखी गई है। जिसके बाद क्षेत्र में तलाशी अभियान के तहत सर्च आॅपरेशन भी चलाया गया है। साथ ही रिकवा, खपिया, कलुआटाड़ के कुछ संदेहास्पद लोगों के घर को भी सर्च किया गया है। हालांकि इस दौरान कुछ नहीं मिला। एलआरपी में थाना प्रभारी राजीव कुमार सिंह, सअनि सतीश उरांव, एसएसबी के इंस्पेक्टर बृजमोहन सिंह सशस्त्र बल के जवान शामिल थे।
hin_Deva hin_Deva